Description: Description: Grb_nik CRNA GORA

SKUPŠTINA OPŠTINE NIKŠIĆ

Broj:01-272/1

Nikšić, 30.10.2024. godine

Z A P I S N I K

Sa dvadesettreće sjednice Skupštine opštine Nikšić, održane 29.10.2024. godine.

Sjednica je održana u sali 1 Skupštine opštine Nikšić i počela je sa radom u 10.10 časova.

Sjednicu je otvorio predsjednik Skupštine opštine Nikšić, Nemanja Vuković.

Na osnovu evidencione liste, predsjednik Skupštine je konstatovao da, na početku sjednice, prisustvuje 29 odbornika i da postoji kvorum za rad i punovažno odlučivanje.

Sjednici nijesu prisustvovali odbornici: mr Aleksandra Vujović, Zoran Vukićević, Milivoje Zarubica, Dragoljub Ilić, Sonja Milatović, doc. dr. Jasmina Nikčević, mr Anđela Vojinović, Nikola Zirojević, Miodrag Davidović i Jelena Marković.

Odsustvo sa sjednice najavio je odbornik mr Marko Burić.

Pored odbornika, sjednici Skupštine prisustvovali su: potpredsjednici Opštine Zoran Tomić i Mitar Goranović, v.d. glavnog administratora, Vladimir Bajić, direktor DOO „Vodovod i kanalizacija, Lazar Miljanić, rukovoditeljka Ekonomske službe DOO „Vodovod i kanalizacija“, Milica Mijušković, starješine organa lokalne uprave i predstavnici medija.

Po pozivu, nije bilo nevladinih organizacija prijavljenih za učešće na sjednici Skupštine, putem instituta „slobodna stolica“.

Saglasno članu 68 Poslovnika o radu Skupštine opštine Nikšić, predsjednik Skupštine dao je na izjašnjenje Zapisnik sa dvadesetdruge sjednice Skupštine opštine Nikšić, održane 25.09.2024. godine.

Skupština je sa 29 glasova "za", bez glasova "protiv" i bez "uzdržanih" glasova, usvojila

Z a p i s n i k

sa dvadesetdruge sjednice Skupštine opštine Nikšić, održane 25.09.2024. godine, bez primjedbi

Predsjednik Skupštine je dao potrebna objašnjenja o predloženom dnevnom redu sjednice Skupštine i pojasnio da je sjednicu Skupštine sazvao u skladu sa članom 60 Poslovnika o radu Skupštine radi realizacije tema iz Programa rada Skupštine za 2024. godinu predviđenih za razmatranje u III kvartalu, kao i potrebe usvajanja plana za biodiverzitet, strategije zapošljavanja i odluka iz oblasti finansija, saobraćaja, obrazovanja i imovinsko pravnih odnosa.

Podsjetio je da je u pripremi sjednice, održao sjednicu Kolegijuma na kojoj je dogovoren datum održavanja, način rada i dnevni red sjednice Skupštine.

Saglasno Poslovniku prešlo se na utvrđivanje dnevnog reda sjednice Skupštine.

Predsjednik Opštine, aktom broj 02-031-3484 od 22.10.2024. godine dostavio je predlog za dopunu dnevnog reda sa predlogom akta, da se u dnevni red sjednice, kao tačka dnevnog reda, uvrsti – Predlog odluke o davanju na korišćenje bez naknade Lokalnom javnom emiteru „Radio i televizija Nikšić“ zemljišta radi izgradnje studija za produkciju televizijskog igranog programa sa pratećim produkcionim sadržajima i objekta apartmanskog tipa za smještaj produkcijskih ekipa.

Skupština je sa 19 glasova "za", bez glasova "protiv" i 9 "uzdržanih" glasova usvojila predlog predsjednika Opštine da se u dnevni red sjednice uvrsti, kao tačka dnevnog reda - Predlog odluke o davanju na korišćenje bez naknade Lokalnom javnom emiteru „Radio i televizija Nikšić“ zemljišta radi izgradnje studija za produkciju televizijskog igranog programa sa pratećim produkcionim sadržajima i objekta apartmanskog tipa za smještaj produkcijskih ekipa.

Predsjednik Skupštine je predložio da se ova tačka razmatra kao 9. tačka dnevnog reda.

Skupština je sa 29 glasova "za", bez glasova "protiv" i bez "uzdržanih" glasova, utvrdila sljedeći

D n e v n i r e d

1. Izvještaj o izvršenju Budžeta Opštine Nikšić za period januar – jun 2024. godine;

2. Predlog odluke o izmjenama Odluke o Budžetu Opštine Nikšić za 2024. godinu;

3. Predlog odluke o usvajanju Lokalnog akcionog plana za biodiverzitet opštine Nikšić

za period od 2024-2029. godine;

4. Predlog odluke o usvajanju Strategije zapošljavanja u opštini Nikšić 2024-2028. sa

Akcionim planom za 2024. godinu;

5. Predlog odluke o auto-taksi prevozu;

6. Predlog odluke o studentskoj stipendiji;

7.Predlog odluke o utvrđivanju javnog interesa za potpunu eksproprijaciju

nepokretnosti radi rekonstrukcije lokalnog puta L1 (Rubeža-Miolje Polje- Morakovo)

dionica od doma u Liverovićima do doma mjesne kancelarije Miolje Polje;

8. Predlog odluke o prodaji građevinskog zemljišta „Grading“ DOO radi dokompletiranja

urbanističke parcele broj 15 u obuhvatu Detaljnog urbanističkog plana Centar;

9.Predlog odluke o davanju na korišćenje bez naknade Lokalnom javnom emiteru „Radio

i televizija Nikšić“ zemljišta radi izgradnje studija za produkciju televizijskog igranog

programa sa pratećim produkcionim sadržajima i objekta apartmanskog tipa za

smještaj produkcijskih ekipa;

10. Predlog odluke o davanju saglasnosti „Crnogorskom elektrodistributivnom sistemu“

DOO Podgorica za zasnivanje stvarne službenosti na katastarskim parcelama

u raspolaganju opštine Nikšić u obuhvatu KO Rubeža;

11. Predlog odluke o davanju saglasnosti „Crnogorskom elektrodistributivnom sistemu“

DOO Podgorica za zasnivanje stvarne službenosti na katastarskim parcelama u

raspolaganju opštine Nikšić u obuhvatu KO Nikšić i KO Straševina;

12. Predlog odluke o davanju saglasnosti na Odluku Upravnog odbora Javnog preduzeća

Sportski centar Nikšić o davanju u zakup poslovnog prostora putem prikupljanja

ponuda;

13. Predlog odluke o davanju saglasnosti na Odluku o cijenama usluga Društva sa

ograničenom odgovornošću „Vodovod i kanalizacija“ Nikšić za 2025. godinu;

14. Informacija o realizaciji Programa rada Kancelarije za prevenciju bolesti zavisnosti

u Nikšiću za period jul 2023 - jul 2024. godine, sa Predlogom ocjena i zaključaka;

15. Predlog programa rada Kancelarije za prevenciju bolesti zavisnosti za period jul

2024 – jul 2025. godine;

16. Izbor i imenovanja.

Način rada i odlučivanja bio je kao na prethodnim sjednicama Skupštine.

Materijale za predloženi dnevni red sjednice Skupštine, osim tačaka 1,2,3,4,14 i 15, razmatrao je i prihvatio Savjet za razvoj i zaštitu lokalne samouprave.

Prešlo se razmatranje tačaka po utvrđenom dnevnom redu.

**I**

Izvještaj o izvršenju Budžeta Opštine Nikšić za period januar – jun 2024. godine

Predsjednik Skupštine je podsjetio da je nadležno radno tijelo Skupštine, Odbor za finansije, privredu i razvoj prihvatio Izvještaj i predložio Skupštini da isti usvoji.

Uvodno izlaganje, povodom ove tačke dnevnog reda, imao je Zoran Šoškić, sekretar Sekretarijata za finansije, razvoj i preduzetništvo.

U diskusiji su učestvovali: Rajko Perović, Nemanja Vuković, Boris Muratović,

Tatjana Knežević Perišić i Nikola Goranović.

Pitanja su postavili: Tatjana Knežević Perišić i Nikola Vukotić.

Pravo na repliku koristila je Tatjana Knežević Perišić.

Odgovore na postavljena pitanja dao je Zoran Šoškić.

Završnog izlaganja nije bilo.

**II**

Predlog odluke o izmjenama Odluke o Budžetu Opštine Nikšić za 2024. godinu

Potpredsjednik Skupštine je podsjetio da je Ministarstvo finansija, aktom broj 07-400/24-946/1 od 23.10. 2024. godine, dalo Mišljenje na Predlog odluke o izmjenama Odluke o Budžetu Opštine Nikšić za 2024. godinu i da su nadležna radna tijela Skupštine dostavila izvještaje.

Odbor za Statut i propise je bio podijeljenog mišljenja i uputio je Predlog odluke Skupštini na odlučivanje.

Odbor za finansije, privredu i razvoj je prihvatio Predlog odluke i predložio Skupštini da isti usvoji.

Uvodno izlaganje, povodom ove tačke dnevnog reda, imao je Zoran Šoškić, sekretar Sekretarijata za finansije, razvoj i preduzetništvo.

U diskusiji su učestvovali: mr Boris Muratović, Ivan Zečević, Arsenije Lalatović,

Nikola Goranović i Rajko Perović.

Pitanja je postavio Boris Muratović.

Pravo na repliku koristio je Boris Muratović.

Repliku na repliku imao je Ivan Zečević.

Odgovore na postavljena pitanja dao je Zoran Šoškić.

Završnog izlaganja nije bilo.

**III**

Predlog odluke o usvajanju Lokalnog akcionog plana za biodiverzitet opštine Nikšić za period od 2024-2029. godine

Potpredsjednik Skupštine je podsjetio da su nadležna radna tijela Skupštine dostavila izvještaje.

Odbor za Statut i propise  je bio podijeljenog mišljenja i uputio je Predlog odluke Skupštini na odlučivanje,

Odbor za finansije, privredu i razvoj, Odbor za planiranje i uređenje prostora i komunalno-stambenu djelatnost i Savjet za zaštitu životne sredine prihvatili su Predlog odluke i predložili Skupštini da isti usvoji.

Uvodno izlaganje, povodom ove tačke dnevnog reda, imala je Milanka Radulović, sekretarka Sekretarijata za uređenje prostora i zaštitu životne sredine.

U diskusiji je učestvovala Slobodanka Roganović.

Završnog izlaganja nije bilo.

**IV**

Predlog odluke o usvajanju Strategije zapošljavanja u opštini Nikšić 2024-2028. sa Akcionim planom za 2024. godinu

Potpredsjednik Skupštine je podsjetio da su nadležna radna tijela Skupštine dostavila izvještaje.

Odbor za Statut i propise, Odbor za finansije, privredu i razvoj i Odbor za planiranje i uređenje prostora i komunalno-stambenu djelatnost su prihvatili Predlog odluke sa Akcionim planom za 2024. godinu i predložili Skupštini da isti usvoji.

Odbor za društvene djelatnosti nije prihvatio Predlog odluke sa Akcionim planom za 2024. godinu i isti je uputio Skupštini na odlučivanje.

Savjet za ravnopravnost polova je bio podijeljenog mišljenja i uputio je Predlog odluke sa Akcionim planom za 2024. godinu Skupštini na odlučivanje.

Uvodno izlaganje, povodom ove tačke dnevnog reda, imala je Biljana Pinjatić, savjetnica rukovodioca Službe za saradnju, poslove predsjednika i informisanje.

U diskusiji su učestvovale: Kristina Šćepanović i Slobodanka Roganović.

Završnog izlaganja nije bilo.

**V**

Predlog odluke o auto-taksi prevozu

Potpredsjednik Skupštine je podsjetio da su nadležna radna tijela Skupštine, Odbor za Statut i propise, Odbor za finansije, privredu i razvoj i Odbor za planiranje i uređenje prostora i komunalno-stambenu djelatnost prihvatili Predlog odluke i predložili Skupštini da isti usvoji.

Uvodno izlaganje, povodom ove tačke dnevnog reda, imao je Vidak Krtolica, sekretar Sekretarijata za komunalne poslove i saobraćaj.

Pretresa nije bilo.

Potpredsjednik Skupštine je odredio pauzu u trajanju od 10 minuta.

Skupština je nastavila sa radom u 14.10 časova.

**VI**

Predlog odluke o studentskoj stipendiji

Predsjednik Skupštine je podsjetio da su nadležna radna tijela Skupštine, Odbor za Statut i propise, Odbor za finansije, privredu i razvoj i Odbor za društvene djelatnosti prihvatili Predlog odluke i predložili Skupštini da isti usvoji.

Uvodno izlaganje, povodom ove tačke dnevnog reda, imao je Dejan Ivanović, sekretar Sekretarijata za kulturu, sport, mlade i socijalno staranje.

U diskusiji su učestvovali: Kristina Šćepanović i Arsenije Lalatović.

Skupština je prihvatila predlog predsjednika Skupštine da se zasedmu, osmu, devetu,

desetu, jedanaestu i dvanaestu tačku dnevnog reda podnese zajedničko uvodno izlaganje, vodi zajednička rasprava, a da se usvajanje materijala obavi pojedinačno.

**VII,VIII,IX,X, XI i XII**

Predlog odluke o utvrđivanju javnog interesa za potpunu eksproprijaciju nepokretnosti radi rekonstrukcije lokalnog puta L1 (Rubeža - Miolje Polje - Morakovo) dionica od doma u Liverovićima do doma mjesne kancelarije Miolje Polje;

Predlog odluke o prodaji građevinskog zemljišta „Grading“ DOO radi dokompletiranja urbanističke parcele broj 15 u obuhvatu Detaljnog urbanističkog plana Centar;

Predlog odluke o davanju na korišćenje beznaknade Lokalnom javnom emiteru „Radio i televizija Nikšić“ zemljišta radi izgradnje studija za produkciju televizijskog igranog programa sa pratećim produkcionim sadržajima i objekta apartmanskog tipa za smještaj produkcijskih ekipa;

Predlog odluke o davanju saglasnosti „Crnogorskom elektrodistributivnom sistemu“ DOO Podgorica za zasnivanje stvarne službenosti na katastarskim parcelama u raspolaganju opštine Nikšić u obuhvatu KO Rubeža;

Predlog odluke o davanju saglasnosti „Crnogorskom elektrodistributivnom sistemu“ DOO Podgorica za zasnivanje stvarne službenosti na katastarskim parcelama u raspolaganju opštine Nikšić u obuhvatu KO Nikšić i KO Straševina;

Predlog odluke o davanju saglasnosti na Odluku Upravnog odbora Javnog preduzeća Sportski centar Nikšić o davanju u zakup poslovnog prostora putem prikupljanja ponuda.

Predsjednik Skupštine je podsjetio da su nadležna radna tijela Skupštine dostavila izvještaje.

Odbor za Statut i propise, Odbor za finansije, privredu i razvoj i Odbor za planiranje i uređenje prostora i komunalno-stambenu djelatnost prihvatili su 7, 8, 10, 11 i 12 tačku dnevnog reda i predložili Skupštini da iste usvoji.

Povodom devete tačke - Predloga odluke o davanju na korišćenje bez naknade Lokalnom javnom emiteru „Radio i televizija Nikšić“ zemljišta radi izgradnje studija za produkciju televizijskog igranog programa sa pratećim produkcionim sadržajima i objekta apartmanskog tipa za smještaj produkcijskih ekipa:

- Odbor za Statut i propise je, bio podijeljenog mišljenja i uputio je Predlog odluke Skupštini na odlučivanje;

- Odbor za društvene djelatnosti nije prihvatio Predlog odluke i uputio je isti Skupštini na odlučivanje;

- Odbor za planiranje i uređenje prostora i komunalno-stambenu djelatnost i Odbor za finansije, privredu i razvoj su prihvatili Predlog odluke i predložili Skupštini da isti usvoji.

Uvodno izlaganje, povodom ovih tačaka dnevnog reda, imao je Radosav Urošević, direktor Direkcije za imovinu.

Povodom 7. tačke dnevnog reda - Predloga odluke o utvrđivanju javnog interesa za potpunu eksproprijaciju nepokretnosti radi rekonstrukcije lokalnog puta L1 (Rubeža -Miolje Polje - Morakovo) dionica od doma u Liverovićima do doma mjesne kancelarije Miolje Polje, u diskusiji su učestvovali: Tatjana Knežević Perišić i Ivan Zečević.

Pitanja su postavili: Tatjana Knežević Perišić i Ivan Zečević.

Odgovore na postavljena pitanja dao je Radosav Urošević.

Povodom 9.tačke dnevnog reda - Predlog odluke o davanju na korišćenje bez naknade Lokalnom javnom emiteru „Radio i televizija Nikšić“ zemljišta radi izgradnje studija za produkciju televizijskog igranog programa sa pratećim produkcionim sadržajima i objekta apartmanskog tipa za smještaj produkcijskih ekipa u diskusiji su učestvovali: Arsenije Lalatović, Tatjana Knežević Perišić, Boris Muratović i Nemanja Vuković.

Tatjana Knežević Perišić je uputila inicijativu i apelovala na lokalnu samoupravu da pruži adekvatnu podršku djeci i njihovim porodicama koja su prilikom odlaska na trening u drugi grad, doživjela saobraćajnu nezgodu, budući da bazen u Sportskom centru nije bio u funkciji. Inicijativu su podržali: Nemanja Vuković, Ivan Zečević i Boris Muratović.

Nakon razmatranja navedenih tačaka dnevnog reda, na pitanje Rajka Perovića, a koje se nije direktno odnosilo na dnevni red 23. sjednice Skupštine, odgovor su dali Radosav Urošević i Nemanja Vuković.

**XIII**

Predlog odluke o davanju saglasnosti na Odluku o cijenama usluga Društva sa ograničenom odgovornošću “Vodovod i kanalizacija“ Nikšić za 2025. godinu

Predsjednik Skupštine je podsjetio da su nadležna radna tijela Skupštine dostavila izvještaje.

Odbor za Statut i propise bio podijeljenog mišljenja i uputio je Predlog odluke Skupštini na odlučivanje.

Odbor za finansije, privredu i razvoj i Odbor za planiranje i uređenje prostora i komunalno-stambenu djelatnost su prihvatili Predlog odluke i predložili Skupštini da isti usvoji.

Uvodno izlaganje, povodom ove tačke dnevnog reda, imala je Milica Mijušković, rukovoditeljka Ekonomske službe u DOO „Vodovod i kanalizacija“.

U diskusiji su učestvovali: Miodrag Nikolić, Boris Muratović, Nemanja Vuković, Tatjana Knežević Perišić, Milica Mijušković i Lazar Miljanić.

Pitanja su postavili: Nemanja Vuković i Anica Đurović.

Odgovor, kao i pojašnjenje na postavljena pitanja dala je Milica Mijušković.

Završnog izlaganja nije bilo.

Skupština je prihvatila predlog potpredsjednika Skupštine da se za 14. i 15. tačku dnevnog reda podnese zajedničko uvodno izlaganje, vodi zajednička rasprava, a da se usvajanje materijala obavi pojedinačno.

**XIV i XV**

Informacija o realizaciji Programa rada Kancelarije za prevenciju bolesti zavisnosti za period jul jul 2023 - jul 2024. godine. godine, sa Predlogom ocjena i zaključaka**.**

Predlog programa rada Kancelarije za prevenciju bolesti zavisnosti za period jul 2024 - jul 2025. godine.

Potpredsjednik Skupštine je podsjetio da su nadležna radna tijela Skupštine, Odbor za društvene djelatnosti i Savjet za prevenciju narkomanije prihvatili Informaciju i Predlog programa i predložili Skupštini da iste usvoji.

Uvodno izlaganje, povodom ovih tačaka dnevnog reda, imala je Ljubica Abramović, rukovoditeljka Kancelarije za prevenciju bolesti zavisnosti.

U diskusiji su učestvovali: Draško Mijušković, Dejan Perović, Arsenije Lalatović i Ljubica Abramović.

Završnog izlaganja nije bilo.

**XVI**

U okviru ove tačke dnevnog reda bilo je predviđeno razrješenje i imenovanje Odbora direktora Društva sa ograničenom odgovornošću „Autobuska stanica“ Nikšić.

Diskusije nije bilo.

Potpredsjednik Skupštine je u 17.05 časova odredio pauzu.

\*\*\*

Skupština je nastavila sa radom u 17.15 časova.

Prešlo se na pojedinačno izjašnjavanje o svim tačkama dnevnog reda.

Skupština je sa 20 glasova "za", 8 glasova "protiv" i bez "uzdržanih" glasova, donijela

Zaključak

Usvaja se Izvještaj o izvršenju Budžeta Opštine Nikšić za period januar – jun 2024. godine

Skupština je sa 20 glasova "za", 8 glasova "protiv" i bez "uzdržanih" glasova,

donijela

Odluku

o izmjenama Odluke o Budžetu Opštine Nikšić za 2024. godinu

Skupština je sa 20 glasova "za", bez "protiv" i 8 "uzdržanih" glasova, donijela

Odluku

o usvajanju Lokalnog akcionog plana za biodiverzitet opštine Nikšić za period od 2024-2029. godine

Skupština je sa 27 glasova "za", bez glasova "protiv" i 1 "uzdržanim" glasom, donijela

Odluku

o usvajanju Strategije zapošljavanja u opštini Nikšić 2024-2028. sa Akcionim planom za 2024. godinu

Skupština je sa 28 glasova "za", bez glasova "protiv" i bez "uzdržanih" glasova,

donijela

Odluku

o auto-taksi prevozu

Skupština je sa 28 glasova "za", bez glasova "protiv" i bez "uzdržanih" glasova, donijela

Odluku

o studentskoj stipendiji

Skupština je sa 28 glasova "za", bez glasova "protiv" i bez "uzdržanih" glasova, donijela

Odluku

o utvrđivanju javnog interesa za potpunu eksproprijaciju nepokretnosti radi rekonstrukcije lokalnog puta L1 (Rubeža-Miolje Polje- Morakovo) dionica od doma u Liverovićima do doma mjesne kancelarije Miolje Polje,

Skupština je sa 20 glasova "za", 6 glasova "protiv" i 2 "uzdržana" glasa, donijela

Odluku

o prodaji građevinskog zemljišta „Grading“ DOO radi dokompletiranja urbanističke

parcele broj 15 u obuhvatu Detaljnog urbanističkog plana Centar

Skupština je sa 20 glasova "za", bez glasova "protiv" i 8 "uzdržanih" glasova,

donijela

Odluku

o davanju na korišćenje bez naknade Lokalnom javnom emiteru „Radio i televizija Nikšić“ zemljišta radi izgradnje studija za produkciju televizijskog igranog programa sa pratećim produkcionim sadržajima i objekta apartmanskog tipa za smještaj produkcijskih ekipa

Skupština je sa 28 glasova "za", bez glasova "protiv" i bez "uzdržanih" glasova,

donijela

Odluku

o davanju saglasnosti „Crnogorskom elektrodistributivnom sistemu“ DOO Podgorica za zasnivanje stvarne službenosti na katastarskim parcelama u raspolaganju opštine Nikšić u obuhvatu KO Rubeža, na glasanje.

Skupština je sa 28 glasova "za", bez glasova "protiv" i bez "uzdržanih" glasova, donijela

Odluku

o davanju saglasnosti „Crnogorskom elektrodistributivnom sistemu“ DOO Podgorica za zasnivanje stvarne službenosti na katastarskim parcelama u raspolaganju opštine Nikšić u obuhvatu KO Nikšić i KO Straševina

Skupština je sa 28 glasova "za", bez glasova "protiv" i bez "uzdržanih" glasova, donijela

Odluku

o davanju saglasnosti na Odluku Upravnog odbora Javnog preduzeća Sportski centar Nikšić o davanju u zakup poslovnog prostora putem prikupljanja ponuda

Skupština je sa 18 glasova "za", 9 glasova "protiv" i 1 "uzdržanim" glasom, donijela

Odluku

o davanju saglasnosti na Odluku o cijenama usluga Društva sa ograničenom

odgovornošću „Vodovod i kanalizacija“ Nikšić za 2025. godinu

Skupština je sa 28 glasova "za", bez glasova "protiv" i bez "uzdržanih" glasova, dala sljedeće

OCJENE

1. Program rada Kancelarije za prevenciju bolesti zavisnosti, koji je razmatrala i usvojila Skupština opštine Nikšić u oktobru 2023. godine u potpunosti je realizovan;
2. Podržavaju se aktivnosti Kancelarije koja se prvenstveno bavila preventivnim radom sa djecom i omladinom u cilju sprečavanja zloupotrebe psihoaktivnih supstanci, kao i aktivnosti na prevenciji zavisnih ponašanja (kockanje, zavisnost od interneta, mobilnih telefona, igrica, itd);
3. Podržava se saradnja Kancelarije sa svim institucijama koje se bave prevencijom bolesti zavisnosti, kako na lokalnom, tako i na državnom nivou.

Na osnovu datih ocjena, Skupština je sa 28 glasova "za", bez glasova "protiv" i bez "uzdržanih" glasova donijela sljedeće

ZAKLJUČKE

1. Usvaja se Informacija o realizaciji Programa rada Kancelarije za prevenciju bolesti zavisnosti kod djece i omladine u Nikšiću za period jul 2023. – jul 2024. godine;

2. Potrebno je nastaviti sa mjerama koje obuhvataju: informativne, preventivne,

medicinske, obrazovne i savjetodavne aktivnosti koje su usmjerene na suzbijanje

zloupotrebe droga u svim segmentima ove kompleksne problematike;

3. U narednom periodu treba dodatno raditi na podizanju nivoa svijesti zajednice oproblemu zloupotrebe droga i o potrebi za njenim sprečavanjem, kao i o potrebi afirmacije zdravih navika življenja;

4. Neophodno je razvijati i unapređivati programe preventivne psihosocijalne i zdravstvene edukacije koji treba da motivišu djecu i mlade ljude da usvoje zdrave navike i da steknu socijalne vještine neophodne za donošenje odgovornih životnih odluka;

5. U cilju unapređenja stanja u ovoj oblasti potrebno je održavati i kontinuirano unapređivati saradnju sa svim institucijama i ustanovama na nacionalnom i lokalnom nivou koje realizuju aktivnosti na sprečavanju zloupotrebe droga i psihoaktivnih supstanci.

Skupština je sa 28 glasova "za", bez glasova "protiv" i bez "uzdržanih" glasova, donijela

PROGRAM

rada Kancelarije za prevenciju bolesti zavisnosti za period jul 2024 – jul 2025. godine

Skupština je sa 20 glasova "za", bez glasova "protiv" i 8 "uzdržanih" glasova, donijela

Odluku

o razrješenju Odbora direktora Društva sa ograničenom odgovornošću „Autobuska stanica“ Nikšić, zbog podnošenja ostavke člana Odbora, u sastavu:

1. Veselin Marojević, predsjednik

članovi:

2. Dragica Abramović,

3. Siniša Bakoč,

4. Vladimir Nikolić i

5. Ljiljana Lasica.

Skupština je sa 20 glasova "za", 6 glasova "protiv" i dva "uzdržana" glasa, donijela

Odluku

o imenovanju Odbora direktora Društva sa ograničenom odgovornošću „Autobuska stanica“ Nikšić, u sastavu:

1.Veselin Marojević, predsjednik

članovi:

2. Dragica Abramović,

3. Andrija Musić,

4. Vladimir Nikolić i

5. Ljiljana Lasica.

Skupština je završila rad po utvrđenom dnevnom redu, pa je predsjednik Skupštine zaključio sjednicu u 17:30 časova.

Sastavni dio zapisnika je tonski snimak sjednice.

Sekretarka Predsjednik

Ivana Šljukić,s.r. Nemanja Vuković,s.r.